ET Euroopa Liidu Teataja C 258/13

Põllumajandustoodete ja toidu päritolunimetuste ja geograafiliste tähiste kaitset käsitleva nõukogu määruse (EÜ) nr 510/2006 artikli 6 lõike 2 kohase taotluse avaldamine

(2006/C 258/04)

Käesoleva dokumendi avaldamine annab õiguse esitada vastuväiteid vastavalt nõukogu määruse(EÜ) nr 510/2006 artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamisest.

KOKKUVÕTE

NÕUKOGU MÄÄRUS (EÜ) nr 510/2006

Registreerimistaotlus vastavalt artiklile 5 ja artikli 17 lõikele 2

“ARANCIA DEL GARGANO”

EÜ nr: IT/PGI/005/0296/10.6.2003

KPN ( ) KGT (X)

Käesolev kokkuvõte on koostatud üksnes teavitamiseks. Üksikasjaliku teabe saamiseks palutakse huvitatud isikutel tutvuda tehnospetsifikaadi täieliku variandiga, mille võib saada punktis 1 osutatud riigi ametiasutustest või Euroopa Komisjonist. (1)

1. Liikmesriigi pädev asutus:

Nimi: Ministero delle Politiche Agricole e Forestali Aadress: Via XX Settembre, 20 I-00187 Roma Tel.: 06 481 99 68 Faks: 06 42 01 31 26 E-post: qtc3@politicheagricole.it

2. Rühm:

Nimi: Consorzio di tutela e valorizzazione «Gargano Agrumi» Aadress: Via Salita della Bella I-71018 Vico del Gargano (FG) Tel.: 0884–96 62 29 Faks: 0884–96 63 99 E-post: — Koosseis: tootjad/töötlejad ( ) muu (X)

3. Toote liik:

Klass 1.6 — looduslikud või töödeldud puu- ja teraviljad

4. Tehnospetsifikaat (artikli 4 lõikes 2 sätestatud nõuete kokkuvõte)

4.1 Nimi: “Arancia del Gargano”

4.2 Kirjeldus: Värsked puuviljad, mis koosnevad ökosordist Gargano biondo comune ning kohalikust ökosordist Gargano duretta, kohaliku nimega arancia tosta.

Arancia del Gargano peamised omadused:

Biondo Comune del Gargano:

kera- või pirnikujuline;

suhteliselt õhukese, väikesepooriline, intensiivset kuldkollast värvi koorega;

minimaalne läbimõõt on 60 mm;

viljaliha minimaalne sisaldus käsitsi pressitud mahlas on 35 %.

Viljaliha on pehme konsistentsiga ning keskmise kleepuvusega; viljaleht on korrapäratu, keskmise suurusega, pooltäidlane; viljaliha ning mahl on kollakas-oranž, mitte alla 9 %lise suhkrusisaldusega, alla 1,2 %lise happesisaldusega, minimaalselt 10 Brix kraadise suhkrusisaldusega ning valmimisel mitte madalama Brix/veeta sidrunhappe suhtega kui 6.

Arancia duretta:

ümmarguse või ovaalse kujuga, kohalik nimetus vastavalt duretta tonda või viso lungo;

koor on erineva intensiivsusega heleoranži värvi, tugeva variatsiooniga, väga sile ning väikeste papillidega;

viljaliha on peene struktuuriga ning väikeste mullidega, merevaigukollane, krõmpsuva koostisega, väheste või puuduvate seemnetega, alla 1,2 %lise happesisaldusega;

keskmine läbimõõt on 55–60 mm;

viljaliha minimaalne sisaldus käsitsi pressitud mahlas on 35 %;

suhkrusisaldus mitte alla 10 %;

minimaalne suhkrusisaldus Brix kraadides on 11 ning valmimisel Brix/veeta sidrunhappe suhe mitte alla 6,2.

Mõlema kirjeldatud sordi viljad peavad kaaluma vähemalt 100gr, olema ühtlaselt värvunud koorega ning erkrohelist värvi jalakesega.

Arancia del Gargano peab jõudma tarbijani tugevates kinnistes pakendites, mis koosnevad looduslikust materjalist, nagu puu või papp, mahukusega 1kg-25kg: pakend peab tagama, et vähemalt 80 % puuviljadest, paberümbrisega või ilma, kannaksid logot: “Kaitstud geograafiline tähis Arancia del Gargano”. Ka juhul, kui puuvilja müüakse lahtiselt, peaks see kandma eespool nimetatud logo.

4.3 Geograafiline piirkond: Tootmise ja pakendamise geograafiline piirkond asub Apuulia maakonna Foggia provintsis ning hõlmab Vico del Gargano, Ischitella ja Rodi Garganico omavalitsuste territooriume, täpsemalt rannikuala Gargano mägise poolsaare põhjaosast piki Vico del Garganot ja Rodi Garganicot kuni Ischitellani.

4.4 Päritolutõend: Kõiki tootmisprotsessi etappe kajastatakse jooksvalt, kandes tootjad ja pakkijad vastavatesse kontrolliasutuse nimekirjadesse,, millega tagatakse toote jälgitavus.

Toote jälgitavus ning päritolutõend tagatakse ka pärast iga apelsiniistanduse registreerimist vastavas kehtivas nimekirjas, mille koostavad ning mida uuendavad kontrolliasutused, ning mis sisaldab apelsiniistandust kindlaksmääravaid üksikasju ning samuti kontrolliasutuse antud toote koguse tõendit. Kõik vastavalt registreeritud füüsilised või juriidilised isikud alluvad kontrolliasutuse teostatavale kontrollile, mis lähtub tehnospetsifikaadist ja asjaomasest kontrollikavast.

4.5 Tootmismeetod: Tehnospetsifikaadiga nähakse muuhulgas ka ette, et apelsiniistandused peavad olema rajatud lähtuvalt tootmispiirkonna orograafilisest ning pedoloogilisest eripärast. Kallakutega maa-aladel kasutatakse terrassisüsteemi, toestuseks mördita laotud müürid või muldvallid. Tavapäraselt kasutatakse pookealuseks melangolot (citrus mearda), mis on kohaldatavates õigusnormides sellisena kinnitatud.

Apelsinipuule antud kuju on piirkonnale omaselt poolkerajas, kohaliku nimetusega “cupola”, mille alumise osa moodustavad kaks peamist oksa ning kaks kõrvaloksa nii, et puuvõra areneb ringjalt ruudukujulises raamistikus. Kõnealune vorm, mis on seestpoolt avatud, soodustab õhutamist ning saagikoristust.

Puud on istutatud traditsioonilise mustri järgi, viiekaupa ristamisi, tihedusega 250 kuni 400 puud hektari kohta.

Maa-ala niisutatakse maist oktoobrini.

Apelsinitoodang ei tohi ületada Biondo comune del Gargano sordi puhul 30 tonni hektari kohta ning Duretta del Gargano sordi puhul 25 tonni hektari kohta.

Arancia del Gargano saagikorjamisaeg on loomulikust valmimisajast lähtuvalt Biondo comune del Gargano puhul alates 15. aprillist kuni augusti lõpuni ning Duretta del Gargano puhul 1. detsembrist 30. aprillini.

Saagikorjamine toimub kääride abil käsitsi. Keelatud on puuviljade kunstlik valmimine.

Kaitstud geograafilise tähisega toote “Arancia del Gargano” pakkimine võib toimuda vaid punktis 4.3 kirjeldatud tootmispaigas, et tagada toote jälgitavust ning kontrolli.

4.6 Seos: Kaitstud geograafilise tähise registreerimise palve põhineb selle tsitrusvilja laitmatul mainel. Kõnealuse tsitrusevilja kasvatamise piirkonna kliimatingimused tagavad märkimisväärsed kvaliteedieelised. Esiteks ei ole kliima liiga soe ning ei soodusta seega viljade ega taimede suuri väärarenguid. Teine kliimatingimustega seotud aspekt on see, et Gargano tsitrusviljade omaduseks on valmida mitte jaanuaris, veebruaris ega märtsis, vaid aprilli lõpus või mais ning ka augustis ehk mitu kuud peale seda, kui kõik teised Itaalia tsitrusviljad on juba valminud. Viimane ning mitte vähemtähtis aspekt on Gargano apelsini eriliselt pikaajaline säilivus, mis võimaldas minevikus neid 30 ja isegi 40 päeva Chicagosse ja New Yorki transportida. Selle tsitrusvilja tuntuse ning maine aluseks on Gargano apelsini iseloomulikud organoleptilised omadused ning suurus, mis on tootmispiirkonna kliimatingimuste (punalubjakivi maa-alad, peamiselt suure raua- ning magneesiumisisaldusega, valdavalt järskude kallakutega, orunõlvad või orupõhjad, kus puhuvad külmad tuuled, mis põhjustavad äkilisi temperatuurilangusi) ning inimese pideva töö süntees, millest aja jooksul on saanud agronoomiliste teadmiste tähtis pärand.

Juba antiikajast peale on Gargano apelsini kuulsus ületanud provintsi piirid ning seda on mainitud erinevate autorite, sealhulgas Gabriele d'Annunzio teostes. XVIII sajandi lõpus muutusid Gargano tsitrusviljad tänapäevani igal aastal veebruaris toimuva rongkäigu üheks tähtsamaks kangelaseks, mida korraldatakse tsitrusviljade kaitsepühaku Püha Valentino auks ning mille käigus õnnistatakse apelsini- ning sidrunivilju ja -taimi. On säilinud paljud nimekirjad, fotod, plakatid, reklaamid, mis näitavad ainulaadsete Gargano tsitrusviljade erilist kuulsust ka rahvusvahelisel tasandil.

Esimesed ajaloolised viited nendel aladel tsitruspuude kultiveerimisest pärinevad aastast 1 003, mil Melo, Bari prints tahtis näidata normannidele Gargano maa viljakust, saates Normandiasse Gargano “pomi citrini” ehk melangolosid (mõru apelsin). Seitsmeteistkümnendal sajandil suurenes tähelepanuväärselt Vico del Gargano ning Rodi di Gargano provintside ja Veneetsia vaheline tsitrusviljadega kauplemine. Kõnealune intensiivne kauplemine toimus veel ka XIX sajandil ning Gargano apelsini kuulsus jõudis ka teistesse Euroopa riikidesse ning Ameerikasse.

4.7 Kontrolliasutus:

Nimi: C.C.I.A.A. di Foggia Aadress: via Dante, 27 I-71100 Foggia Tel.: 0881797111 Faks: 0881726046 E-post: —

Kontrolliasutus on tunnustatud ametiasutus.

4.8 Märgistus: Pakendid peaksid kandma järgmisi märgistusi:

“Arancia del Gargano”, millele järgneb vastavalt turustatavale ökosordile kas biondo comune või duretta, logo, kirje “kaitstud geograafiline tähis” lahti kirjutatult, viited tootjale, pakkijale ja turustajale ning algsele netokaalule.

Tooted, mille valmistamisel, samuti järgnevate tootmis- ja töötlemisprotsesside käigus, on kasutatud kaitstud geograafilist tähist “Arancia del Gargano”, võivad olla tarbimisse suunatud pakendites, mis kannavad vihjet kõnealusele nimetusele üldlogo lisamata, järgmistel tingimustel:

kaitstud päritolunimetusega toode, mis on sellisena kinnitatud, on vastavas kaubakategoorias ainulaadne;

kaitstud päritolunimetusega toote kasutajad on saanud loa intellektuaalomandi õiguse valdajatelt, kes on õigused omandanud kaitstud geograafilise tähise registreerimisega ja kes kuuluvad põllumajandusministeeriumi poolt tunnustatud ühendusse. Kõnealune ühendus kannab kasutajad ühtlasi asjakohastesse registritesse ja teostab järelevalvet kaitstud päritolunimetuse nõuetekohase kasutamise üle. Tunnustatud ühenduse puudumisel täidab eespool kirjeldatud ülesandeid põllumajandus- ja metsandusministeerium kui määruse (EMÜ) nr 2081/92 rakendamise eest vastutav riigiasutus.

Logo koosneb kahe stiliseeritud apelsini kujutisest ning lehtedega kaetud oksast, mida ümbritseb ellipsikujulise pärg. Pärja kohal on kirje “Arancia del Gargano” ning kirje alla on keskele märgitud “Indicazione Geografica Protetta”.

Kirjeldatud apelsinid on oranži värvi, oranžil taustal valge kirje “Arancia del Gargano”, oks ja lehed on rohelist värvi ning kirje “Indicazione Geografica Protetta” on varjutatud tähtedega, alaspidise kaare kujuline.

4.9 Riiklikud nõuded: —

(1) Euroopa Komisjon, põllumajanduse ja maaelu arengu peadirektoraat, põllumajandustoodete kvaliteedipoliitika osakond, B-1049 Brüssel.